পাওলো দিবালা
পাওলো ব্রুনো এক্সজিল দিবালা (স্পেনীয় উচ্চারণ: [ˈpaulo ðiˈβala]; জন্ম ১৫ নভেম্বর ১৯৯৩) একজন আর্জেন্টেনীয় পেশাদার ফুটবলার যিনি একজন ফরওয়ার্ড হিসেবে সেরিয়ে আ ক্লাব রোমা এবং আর্জেন্টিনা জাতীয় ফুটবল দল-এ খেলে থাকেন। ২০১১ সালে আর্জেন্টেনীয় ফুটবল ক্লাব ইনস্টিটুটো দে কর্ডোবা এর সাথে তার একজন পেশাদার ফুটবলার হিসেবে কর্মজীবন শুরু করার পর, ২০১২ সালে তিনি ইটালীয় ফুটবল ক্লাব পালেরমোতে চলে আসেন; একজন ফুটবলার হিসেবে ইটালীয় ফুটবল লীগ সিরিয়া এ'তে খেলার নৈপুন্যের কারণে পরবর্তীতে ২০১৫ সালে জুভেন্টাস-এ স্থানান্তর অর্জন করেন, যেখানে তিনি তার নতুন ক্লাবের সাথে প্রথম সিজনের সময়কালে লিগ টাইটেল, কোপা ইটালিয়া এবং সুপারকোপা ইটালিয়ানা জয় করেন। তার খেলার সৃজনশীল শৈলী, গতি, প্রতিভা, কৌশল এবং লক্ষ্য চক্রের কারণে তাকে "লা জোগা" ডাকনাম নাম দেওয়া হয়েছে ( স্পেনীয় ভাষায় "রত্ন")।